Holo ya Mmušo ya Dihlatse tša Jehofa toropong ya Lobito yeo e bego e tletše leraga le meetse.
LUANDA, Angola—Go thoma ka March 11, 2015, dipula tša matlorotloro di ile tša baka mafula ao a bolailego batho ba 85 le go senya magae a 119 profenseng ya Benguela, yeo e lego dikhilomithara tše 500 go tloga Luanda. Ofisi ya lekala ya Dihlatse tša Jehofa nageng ya Angola e begile gore ga go na Hlatse yeo e hlokofetšego, eupša magae a 11 a Dihlatse a sentšwe o šoro. Toropong ya Lobito, Holo ya Mmušo e lego ntlo ya borapedi e sentšwe ke mafula.
Mesong ya ka morago ga dipula tše, Dihlatse di ile tša hloma komiti ya tlhakodišo go hlahloba tshenyo yeo e bakilwego ke mafula le go rulaganya tlhakodišo. Dihlatse di ile tša thuša barapedi gotee le tšona gaešita le bao e sego Dihlatse bao ba lego mafelong ao a kgomilwego ke kotsi. Holong ya Mmušo toropong ya Lobito, baithaopi ba ile ba tloša leraga le lentši le meetse gomme ba fetša go lokiša lefelo leo ka nako bakeng sa go swara diboka tše kgethegilego mafelobekeng a ka morago ga mafula. Baemedi bao ba tšwago ofising ya lekala la Dihlatse tša Jehofa nageng ya Angola ba ile ba tloga Luanda go ya dibokeng tša lefelong leo, bakeng sa go homotša le go kgothatša Dihlatse ka Beibele.
Baithaopi ba Dihlatse ba lefelong leo ba hlwekiša le go lokiša Holo ya Mmušo toropong ya Lobito.
Todd Peckham e lego mmoleledi wa Dihlatse tša Jehofa nageng ya Angola, o boletše gore: “Re lla le bohle bao ba sa tšwago go welwa ke kotsi ye. Ofisi ya lekala ya Angola e tla tšwela pele go etelela modiro wa tlhakodišo pele le go thekga setšhaba.”
Angola: Todd Peckham, mogala +244 222 460 192
mailto:?body=Dihlatse di Thuša Bahlaselwa ba Mafula Nageng ya Angola%0a%0ahttps%3A%2F%2Fwww.jw.org%2Ffinder%3Fdocid%3D702015017%26wtlocale%3DSE%26srcid=share⊂ject=Dihlatse di Thuša Bahlaselwa ba Mafula Nageng ya Angola
Dihlatse di Rulaganya Tlhakodišo Kua Balkans
Dihlatse tša Jehofa di Thuša Bao ba Hlasetšwego ke Mafula Kua Australia